Martin Huslid

Martin Johannes Huslid (født 23. mai 1931 i Arnafjord i Vik kommune i Sogn og Fjordane, død 14. februar 1996 i Brussel) var en norsk diplomat.

Han vokste opp i Jølster og tok siviløkonom-eksamen ved Norges Handelshøyskole i 1957 og ble ansatt i Utenriksdepartementet året etter.  I perioden 1966-1969 hadde han permisjon fra utenrikstjenesten for å være representant for Norges Eksportråd og Norges Industriforbund ved Fellesmarkedets hovedkvarter i Brussel. Han ble byråsjef i Utenriksdepartentet i 1970 og deltok i de norske medlemskapsforhandlingene med Fellesmarkedet forut for folkeavstemningen om norsk medlemskap i 1972. I 1975 ble han utnevnt til ekspedisjonssjef i Utenriksdepartementets planavdeling.

Fra 1978 var han spesialrådgiver og norsk forhandlingsleder til de internasjonale forhandlingene om en ny økonomisk verdensorden (NØV).NOU 1995: 5:  Norsk sør-politikk for en verden i endring, Regjeringen.no I tiden 1982 til 1990 var han ambassadør ved Norges faste delegasjon til EFTA og FNs organisasjoner i Genève. I 1990-1994 var han Norges ambassadør til De forente nasjoner og leder for den norske FN-delegasjonen i New York. I 1995-1996 var han Norges ambassadør til Brussel.Offisielt fra statsråd 9. desember 1994, Regjeringen.noNekrolog av utenriksråd Bjarne Lindstrøm - Aftenposten 21. februar 1996

Martin Huslid var kommandør av St. Olavs Orden.Aftenposten 15. oktober 1987

 Referanser 

 Eksterne lenker 
 Martin Huslid, biografi Norsk biografisk leksikon
 Martin Huslid - Allkunne, levande leksikon

Kategori:Norske diplomater
Kategori:Norske ambassadører
Kategori:FN-ambassadører
Kategori:Norges ambassadører til Belgia
Kategori:Kommandører av St. Olavs Orden
Kategori:Personer fra Jølster kommune
Kategori:Personer fra Vik kommune